**Comisiwn peilot ar raddfa fach gyfer artistiaid Duon, Asiaidd a lleiafrifoedd ethnig (BAME)**

Mae Articulture, drwy gyd-weithio â Glan yr Afon, Casnewydd yn gwahodd artistiaid Duon, Asiaidd a lleiafrifoedd ethnig (BAME) a chwmnïau celfyddydol yng Nghymru o unrhyw ddisgyblaeth i roi cefnogaeth i greu a chyflenwi gwaith newydd ar gyfer yr awyr agored.

**Cefndir**

Ers 2015, mae Articulture a grŵp o sefydliadau a gwyliau celfyddydol blaenllaw (Consortiwm Celfyddydau Awyr Agored Cymru) wedi cyd-weithio i gomisiynu a chyflwyno celfyddyd Cymraeg newydd a pherfformiadau awyr agored. Bu i ni adolygu’r broses yn 2018 ac adnabod fod artistiaid BAME yn cael eu tangynrychioli yn y bobl rydym wedi eu cefnogi. Er mwyn ceisio ymdrin â hyn, sicrhaodd Articulture arian a phartneriaid i roi comisiwn strategol ar waith ar gyfer gwaith ar raddfa fach a rhoi proses o ddysgu ar waith ar gyfer artistiaid, partneriaid, ni ein hunain a’r sector yn ehangach.

Mae’r comisiwn strategol yma felly yn YCHWANEGOL i’r GALWAD AGORED i bob artist yng Nghymru fel rhan o gomisiynau CCAAC (Consortiwm Celfyddydau Awyr Agored Cymru).

Mae Articulture yn sefydliad creadigol sy’n ceisio dod ag ymarferwyr at ei gilydd i gefnogi cynhyrchu celfyddyd awyr agored arloesol o ansawdd yng Nghymru. [www.articulture-wales.co.uk](http://www.articulture-wales.co.uk)

Mae Glan yr Afon yn theatr a chanolfan gelfyddydol fywiog wedi ei lleoli yng nghanol Casnewydd gan roi profiad o gelfyddyd a chreadigrwydd i gymaint o bobl ag sy’n bosib. Mae Glan yr Afon yn cynnal gŵyl theatr stryd ‘The Big Splash’ yn flynyddol ac mae’n rhad ac am ddim gyda pherfformiadau, gweithdai a phrosiectau cymunedol yn digwydd ar draws canol y ddinas. Bydd y digwyddiad eleni yn cael ei gynnal ar y 20fed - 21ain Gorffennaf 2019. <https://bigsplashnewport.com/>

**Amcanion Comisiwn Strategol**

* Galluogi mwy o artistiaid BAME i greu gwaith ar gyfer yr ‘awyr agored’
* Codi proffil gwaith awyr agored a wneir gan artistiaid BAME (yng Nghymru a thu hwnt) a chefnogi lleoliadau yng Nghymru i’w roi ar eu rhaglenni
* Galluogi mwy o unigolion o gymunedau BAME i weld mwy o amrywiaeth o waith awyr agored

**Amcanion ar gyfer comisiynau**

* Cyflwyno a datblygu gwaith gan genhedlaeth newydd o artistiaid awyr agored yng Nghymru.
* Cefnogi ac annog artistiaid yng Nghymru sydd heb gael profiad o gelfyddyd awyr agored o’r blaen ond sydd eisiau ennill profiad.
* Gweithio gyda chwmnïau ac artistiaid yng Nghymru sy’n awyddus i arbrofi a datblygu dulliau newydd o weithio.
* Helpu i annog pobl i gyd-weithio ar gelfyddyd awyr agored newydd a chyffrous sy’n ennyn sylw cynulleidfaoedd rhwng artistiaid yng Nghymru o ddisgyblaethau gwahanol.
* Cefnogi datblygiad a chyflwyno gwaith gydag artistiaid o ddiwydiannau gwahanol ac artistiaid byddar ac anabl yng Nghymru.
* Gweithio fel un cwmni a gydag artistiaid yng Nghymru a hynny mewn ffordd gadarnhaol, agored a chydweithredol gan roi lle i rannu a dysgu yn ystod y broses o ddatblygu a mynd a gwaith ar daith drwy gyfathrebu rheolaidd a gwerthuso parhaus.

Rydym eisiau buddsoddi mewn gwaith sy’n cwrdd â’r agenda yma -

* **Arloesol**

Rydym yn chwilio am syniadau sy’n gyffrous ac arloesol sy’n gadael ei ôl ar feddyliau'r rhai a ddaw ar eu traws.

* **Atyniadol a Chyfareddol**

Rydym yn chwilio am waith sy’n denu ac yn cynnwys cynulleidfaoedd gan gynnig y cyfle iddynt fynd ar ryw fath o antur - profiad ymdrochol a fydd yn mynd â nhw ar daith.

* Mae **The Big Splash** yn digwydd ar nifer o safleoedd ar draws canol y ddinas felly rydym yn chwilio am syniadau a all weithio mewn cyd-destun trefol.
* Bydd yr ail berfformiad ar gyfer Articulture mewn lleoliad yng nghanolbarth Cymru – dyddiad i’w gadarnhau

Rydym yn barod i weithio gydag unrhyw gysyniad neu thema.

**Cymhwyster a chanllaw**

* Mae Articulture yn bodoli i gefnogi datblygu gwaith newydd ac uchelgeisiol gan **artistiaid yng Nghymru**; gallwn gefnogi prosiectau sy’n cael eu datblygu ar y cyd ag artistiaid rhyngwladol ond rhaid i **brif bartner y prosiect fod wedi ei leoli yng Nghymru**.
* Rydym yn chwilio am waith o bob disgyblaeth a dosbarth gan gynnwys theatr cerdded o gwmpas, syrcas, digidol, stryd a dawns.
* Rydym yn chwilio am brosiectau bychain lle nad oes angen dim mwy na £3,000 gan y partneriaid.
* Bydd y comisiwn yn perfformio yng Ngŵyl The Big Splash (20fed – 21ain Gorffennaf 2019) felly rhaid i’r perfformiad fod ar gael yr y dyddiadau yma. Bydd dyddiad arall yn cael ei drefnu gan Articulture hefyd.
* Fel comisiwn peilot, dylai artistiaid fod wedi ymrwymo i edrych am gyfleoedd i’r gwaith wrth ei ddatblygu ac ar ôl yr ŵyl. Hoffwn drafod y posibilrwydd o gynnal ymarferion cyhoeddus a chyswllt cymunedol ac opsiynau eraill o fynd ar daith.
* Bydd angen i gynigion fod yn addas i allu addasu’r gwaith i fynd ag o dan do petai’r tywydd yn arw neu fod unrhyw newidiadau i’r rhaglen.
* Rhaid i gynigion gynnwys cynllunio, cyllideb ac adnoddau ar gyfer ymarferiad gwisg hanfodol i’w adolygu gan Articulture ac ar gyfer teithio i berfformio yn The Big Splash.
* Rhaid i ymgeiswyr fod yn gymwys i weithio yn y DU.
* Rhaid i ymgeiswyr gael yswiriant priodol ar gyfer eu cynnig (ee atebolrwydd cyhoeddus/cyflogwr)
* Rhaid i artistiaid fod yn barod i weithio gydag ysbryd o gydweithio - mewn ffordd gadarnhaol ac agored gan wneud lle i rannu a dysgu yn ystod y broses o ddatblygu a mynd ar daith gyda’r gwaith a hynny drwy gyfathrebu rheolaidd a gwerthuso parhaus.

Rydym yn agored i helpu i’r prosiect fynd at daith sydd wedi codi costau creu craidd yn barod cyn belled nad yw’r sioe wedi bod ar daith yng Nghymru yn barod a chyn belled â’i fod yn amlwg yn cwrdd â’n blaenoriaethau.

**Arian Comisiynu**

Mae’r arian sydd wedi ei godi ar y cyd gan y partneriaid yn arian sydd i’w fuddsoddi mewn comisiynu ac i fynd a’r gwaith newydd ar daith.

Yn gryno, yr arian sydd ar gael yw hyd at £3,000 tuag at gyllideb creu a mynd ar daith. Nid yw arian cyfatebol yn hanfodol ar gyfer y comisiwn peilot hwn ond gadewch i ni wybod os byddwch yn cael arian o unrhyw le ar ei gyfer.

**Cefnogaeth Ychwanegol**

Yn ychwanegol i arian y partneriaid, gallwn ddarparu’r gefnogaeth ganlynol a bydd y manylion yn cael eu cytuno gan yr artist/Articulture unwaith y bydd dewis wedi ei wneud -

* Hyd at 3 diwrnod o fentora gan berson proffesiynol priodol
* Cefnogaeth i farchnata eich gwaith
* Cefnogaeth ble bo’n ofynnol gyda chyngor rheoli cynhyrchiad
* Cefnogaeth i ystyried etifeddiaeth eich gwaith

**Sut i gyflwyno eich cynnig**

Cwblhewch y ffurflen isod a chyflwyno cyllideb fanwl yn adnabod sut rydych yn bwriadu datblygu’r syniad o fewn yr amserlen sydd wedi ei hamlinellu uchod i: lauren@articulture-wales.co.uk

Am wybodaeth bellach cysylltwch gyda lauren@articulture-wales.co.uk

**Dyddiad cau ar gyfer cynigion comisiwn yw Dydd Gwener 8fed Mawrth 2019, 5pm**

**Cwestiynau Cyffredin**

**Gobeithio y bydd y cwestiynau isod o gymorth ond mae croeso i chi gysylltu gyda ni os oes gennych unrhyw gwestiynau pellach neu os hoffech sgwrs anffurfiol am eich syniad ac i drafod os mai dyma’r cyfle iawn i chi.**

**Beth rydych chi yn ei olygu wrth ddweud comisiwn bach?**
Does dim rheolau clir ar gyfer diffinio maint ond fel arfer rydym yn meddwl am fach fel gwaith sy’n addas ar gyfer cynulleidfaoedd llai na 500 o bobl mewn un perfformiad / sioe gerdded

**Faint o arian allaf ofyn amdano fel comisiwn?**

Byddwn yn edrych am brosiectau lle nad oes angen mwy na £3,000.

**Beth sydd angen i mi gynnwys yn fy nghyllideb?**Mae eich cyllideb creu yn cynnwys yr holl gostau sy’n ymwneud â datblygu, adeiladu, dylunio a chreu eich darn gan gynnwys holl ffioedd artistiaid/creadigol, yswiriant, deunyddiau ar gyfer y sioe, deunydd marchnata, costau sy’n ymwneud ag ymarfer eich prosiect a mynychu'r Ŵyl a pherfformiad Articulture. Os ydych wedi cofrestru ar gyfer TAW, peidiwch â chynnwys TAW y gallwch ei hawlio yn ôl.

**Oes angen i mi gynnwys costau technegol yn ffioedd fy mherfformiad?**Bydd adnoddau ac offer mewnol (staff neu griw, pŵer ayb) yn finimol. Rhowch restr fanwl o’ch gofynion technegol - y rhai y byddwch chi yn eu darparu a’r rhai y byddwch angen i bob gŵyl ddarparu yn ddelfrydol. Mae hyn yn cynnwys stiward ar gyfer y digwyddiad yn ystod eich amser ar y safle os oes gennych set.

**Sut fydd y gwaith yn cael ei fentora?**

Ar ôl dewis, bydd tîm Articulture a chi yn adolygu eich cynnig ac adnabod meysydd lle byddai’n buddio o gael cefnogaeth allanol proffesiynol a phwy all fentora. Gall fod yn un neu fwy o bobl yn cynnig hyd at dri diwrnod o gefnogaeth i gyd. Gall y meysydd gynnwys gwisg, datblygu naratif, gwneud offer, cyfarwyddo ayb.

**A allaf wneud cais i gael cefnogaeth i fynd â darn awyr agored presennol ar daith?**Ni allwn ni gefnogi prosiectau sydd wedi bod ar daith yng Nghymru yn barod.

**A allaf wneud cais am gomisiwn i ail ddatblygu darn presennol?**Mae’r bartneriaeth yn bodoli i gefnogi datblygu gwaith newydd. Byddai angen i chi ddangos ei fod yn wahanol iawn i’r darn gwreiddiol.

**A allaf wneud cais am gomisiwn i greu darn gosodol neu ddarn hir?**

Cewch. Eglurwch faint o bobl a all weld y darn yn ystod un diwrnod / sesiwn.

**A allaf wneud cais i greu a mynd ar daith gyda darn lle mae angen i bobl leol/y gymuned gymryd rhan ym mhob lleoliad/gŵyl?**

Tro hyn, rydym yn chwilio am syniadau lle nad oes angen i bobl leol/y gymuned fod yn rhan ohono gan fod nifer o ddarnau fel hyn wedi cael eu comisiynu yn barod.

**Rwyf wedi cael ychydig o arian datblygu gan Gyngor Celfyddydau Cymru i wneud gwaith ymchwil ar gyfer fy narn, a allaf wneud cais am arian comisiwn i greu fy narn?**

Cewch, cyn belled a bod y broses ymchwilio a datblygu yn gwbl ar wahân i’r broses greu.

**Os byddaf yn cael comisiwn, allaf i fynd ar daith i ddigwyddiadau eraill sydd ddim yn rhan o’r bartneriaeth?**
Cewch ond byddwch yn ymwybodol mai dim ond ar ôl Gŵyl The Big Splash y gallwch wneud hynny (20fed a 21ain Gorffennaf).

**Mae gennyf ychydig o arian comisiwn o ddigwyddiadau eraill; a allaf barhau i wneud cais am gefnogaeth?**
Cewch, eglurwch pa ddigwyddiadau eraill sydd wedi rhoi cefnogaeth a gwirio a ydynt eisiau cael y dangosiad cyntaf o’r gwaith.

**A allaf wneud cais am gomisiwn yn 2019 a mynd a’r darn ar daith yn 2020?**

Na, nid yw hyn yn bosib.

**Rwyf wedi gwneud cais am arian ond nid wyf yn gwybod eto os yw wedi ei gadarnhau; allaf i barhau i wneud cais am gomisiwn?**
Gallwch ond cofiwch ddweud wrthym pryd byddwch yn gwybod am ganlyniad eich cais.

**Beth sy’n digwydd ar ôl i mi gyflwyno fy nghais?**

Bydd pob cynnig yn cael ei ystyried gan Articulture a Glan yr Afon wythnos cychwyn 11eg Mawrth ar ôl y dyddiad cau. Rydym yn gobeithio gadael i chi wybod a yw eich cynnig wedi ei ddewis erbyn 14eg Mawrth 2019.

**Efallai y byddwn yn penderfynu gwahodd ymgeiswyr am gyfweliadau i drafod syniadau pellach. Bydd ymgeiswyr yn cael digon o rybudd ac yna cael treuliau teithio lle bo hynny yn briodol.**

**Comisiwn peilot ar raddfa fach gyfer artistiaid Duon, Asiaidd a lleiafrifoedd ethnig**

Cwblhewch y ffurflen hon os ydych yn dymuno cael cefnogaeth gan Articulture a’i bartneriaid i greu a pherfformio’ch prosiect awyr agored newydd yn 2019.

**Sicrhewch eich bod yn darllen y nodiadau cyn cyflwyno cynnig.**

|  |
| --- |
| **Taflen Grynodeb** |
| **Artist/Cwmni** |  |
| **Prif gyswllt y cynnig** |  |
| **Safle** |  |
| **Dinas/Rhanbarth** |  |
| **Cyfeiriad** |  |
| **Ffôn** |  |
| **Cyfeiriad e-bost** |  |
| **Gwefan** |  |
| **Prosiect**  |
| **Teitl y Prosiect** |  |
| **Crynodeb o’r cynnig (20 gair ar y mwyaf)** |  |
| **Dulliau celfyddyd sy’n rhan o’r prosiect** |  |
| **A yw eich prosiect yn un statig neu symud?** |  |
| **A yw’r prosiect yn cael ei arwain gan artistiaid byddar ac anabl?** | Ydi / Na |
| **A fydd y prosiect yn addas ar gyfer cynulleidfa sy’n siarad Cymraeg?** | Bydd / Na |
| **Cyllideb** |
| **A ydych chi yn gofyn am arian comisiwn gan Articulture?** | Ydw / Na |
| **Cyfanswm y comisiwn a ofynnir i Articulture amdano** | £ |
| **Cyfanswm yr arian gan arianwyr eraill neu fuddsoddwyr (Nodwch os yw wedi ei gadarnhau neu roi dyddiad pryd y byddwch yn cael cadarnhad)** | £ |
| **Cyfanswm costau creu’r prosiect (gan gynnwys cais Articulture)** | £ |

**1. Disgrifiwch eich cynnig mewn 300 gair neu lai.**

|  |
| --- |
|  |

**2. Disgrifiwch eich cwmni / artistiaid / cydweithwyr a nodi i ba lefel y mae gennych brofiad o greu gwaith yn yr awyr agored (150 gair ar y mwyaf)**

|  |
| --- |
|  |

**3. Cyllideb**

|  |
| --- |
| **3.1 Atodwch gyllideb ar gyfer eich costau creu (nodwch heb TAW)***Bydd angen i chi gynnwys arianwyr neu fuddsoddwyr eraill a nodi a yw’r arian wedi ei gadarnhau ai pheidio.* |
| **3.2 Ydych chi wedi cofrestru ar gyfer TAW**? 🞏 Do 🞏 Na |

**4. Cynlluniau Cynhyrchiad**

|  |  |
| --- | --- |
| **4.1 Tua pha mor hir fydd eich sioe?** |  |
| **4.2 Pa gefnogaeth dechnegol ac offer arbenigol byddwch ei angen?** *(e.e. PA, trydan, golau, swyddog diogelwch dros nos, gefnogaeth stiward, )*. Os oes gennych anghenion technegol, atodwch nhw yma. |  |
| **4.3 Faint o sioeau y byddwch chi fel arfer yn eu perfformio bob dydd?** |  |
| **4.4 Faint o bobl fydd yn eich perfformiad/sioe?** |  |
| **4.5 Oes gan unrhyw aelod o’ch cwmni ofynion mynediad?** *Eglurwch* |  |
| **4.6 Pryd bydd eich sioe yn barod?** |  |
| **4.7 Beth yw eich cynlluniau ar gyfer ymarfer / datblygu?** E.e. dyddiadau, lleoliadau (nodwch os gwelwch yn dda y byddwn yn trafod y posibilrwydd o gael ymarferiad cyhoeddus) |  |
| **4.8 Cadarnhewch a fydd y gwaith ar gael ar gyfer The Big Splash** (dyddiadau yn y canllawiau) |  |

**5. Mentora**

**Oes yna faes penodol o ddatblygu’r cynnig prosiect yr hoffech chi gael cefnogaeth gan fentor ar ei gyfer? Os oes, hoffech chi enwebu unrhyw un? (150 gair ar y mwyaf)**

|  |
| --- |
|  |

**6. Deunydd marchnata**

*Mae lluniau, dyluniadau neu ddeunydd gweledol am eich prosiect yn werthfawr iawn wrth ddod i’r broses ddewis. Os es gennych unrhyw beth, gyrrwch nhw ar wahân; nodwch enw eich cwmni a’ch sioe yn glir.*

**7. Canolwyr**

*Does dim rhaid rhoi canolwyr gyda’r cynnig yma ond os hoffech, cewch gynnwys llythyr o gefnogaeth gan hyrwyddwr neu gyswllt proffesiynol arall. Byddai hyn yn ddefnyddiol os ydych yn artist neu gwmni sy’n newydd i gelfyddyd awyr agored yng Nghymru.*

**Dyddiad Cau**

E-bostiwch eich ffurflen a chyllideb fanwl at **lauren@articulture-wales.co.uk erbyn dydd Gwener *8fed Mawrth 2019, 5pm.***

**Amserlen**

Dyddiad cau cyflwyno cynnig: **Dydd Gwener** **8fed Mawrth 2019**
Ymgeiswyr llwyddiannus yn cael gwybod/galw am gyfweliad: **14eg Mawrth 2019**Cyflwyno y sioe gyntaf: **The Big Splash 20fed-21ain Gorffennaf 2019**

**Cyswllt**

Am wybodaeth bellach cysylltwch â Articulture

lauren@articulture-wales.co.uk

[www.articulture-wales.co.uk](http://www.withoutwalls.uk.com)